als_Latn dik_Latn sag_Latn
Çmimi i energjisë, ERE: Fasha 0-200 kWh, abuzim. Preken vetëm 30% e familjeve
28/12/2014
28/12/2014
Sipas Enti Rregullator rritja e çmimit të energjisë nuk prek 75 përqind të abonentëve familjarë, por vetëm 30.5 për qind të tyre. Por ku bazohet ky pretendim i institucionit që rregullon tregun e energjisë?
Në një analizë të bërë mbi efektin që ka ndryshimi i çmimeve tek familjarët, Enti përjashton nga numri i të prekurve 392 mijë e 800 familjet që konsumojnë nga 0 deri në 200 kWh energji në muaj, duke e klasifikuar këtë konsum si abuziv. Kjo pasi ky institucion thotë se në bazë të një studimi të hollësishëm që ka kryer, konsumi mujor edhe për familjet e varfra shkon minimalisht 210 kilovat, nëse nuk ka abuzime.
Rrjedhimisht në analizë enti përllogarit si të prekur nga rritja e çmimit vetëm familjet që konsumojnë nga 200 deri në 430 kWh energji në muaj. Sipas të dhënave zyrtare, numri total i familjeve në këtë fashë është rreth 309 mijë në gjithë vendin.
Sipas Entit, nga këto familje qeveria ka kompensuar drejtpërdrejtë për rritjen e çmimit 210 mijë prej tyre, të cilat marrin në dorë nga 650 lekë në muaj, ndërsa mbeten të pakompensuar vetëm 99 mijë familje të tjera në rang vendi.
Shmangja e abuzimeve është arsyeja kryesore me të cilën Enti argumento njëhsimin e çmimit në 9.5 lekë. Sipas tij ekzistenca e skemës me dy çmime, që ka qenë deri më tani ka nxitur abuzimet dhe vjedhjen masive të energjisë.
Por a janë të gjitha familjet që e kanë konsumin deri në 200 kilovat orë në muaj, abuzuese të energjisë? Ky është një pretendim i fortë i Entit, i cili me gjasa do të shkaktojë një valë të nxehtë debati politik, për një çështje me ndjeshmëri të madhe publike si ajo e çmimit të energjisë.
/ Top Channel
Energjia
LAJME TE NGJASHME
MË TË LEXUARAT
- Shpërthim tritoli në Tiranë, dy kalimtarë të lënduar
- “Rusia po përgatitet për pushtimin e Ukrainës”. Kremlini zgjedh të mos komentojë
- FIFA, Blatter rizgjidhet president, pas tërheqjes së Princit Ali. Raundi i parë pa fitues
- PDIU hap fushatën në Durrës, Idrizi i përgjigjet Athinës
- Laçi fiton Kupën e Shqipërisë, mposht 2-1 në finale Kukësin
- Greqi, të paktën 19 turistë rusë goditen nga rrufeja. Mes tyre 2 fëmijë
- Tiranë, ndalohet për prostitucion një 40-vjeçar
- Minxhozi: Rama mund të shmangte deklaratën kundër Athinës
- Grekët të shqetësuar për paratë, radhë në marrjen e pensioneve
- Veliaj prezanton programin për gratë dhe vajzat
KËMBIMI VALUTOR
TREGJE DHE BURSA
als_Latn unk unk als_Latn als_Latn als_Latn als_Latn als_Latn als_Latn eng_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn